CELEX: 62013TN0542
Language: fi
Date: 2013-10-02 00:00:00
Title: Asia T-542/13: Kanne 2.10.2013 — Alankomaat v. komissio

23.11.2013   
            
            
               FI
            
            
               Euroopan unionin virallinen lehti
            
            
               C 344/67
            
         Kanne 2.10.2013 — Alankomaat v. komissio
   (Asia T-542/13)
   2013/C 344/123
   Oikeudenkäyntikieli: hollanti
   
      Asianosaiset
   
   
      Kantaja: Alankomaiden kuningaskunta (asiamiehet: J. Langer ja M. Bulterman)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan 18.7.2013 tehdyn komission päätöksen C(2013) 4474 final, joka koskee kansainvälisen rautateiden henkilöliikenteen vapauttamisesta 8.6.2012 annetussa Alankomaiden kuningaskunnan asetuksessa vahvistettujen tiettyjen täytäntöönpanomääräysten soveltamatta jättämistä
            
         
               —
            
            
               velvoittaa komission korvaamaan oikeudenkäyntikulut
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kolmeen kanneperusteeseen.
   
               1)
            
            
               Ensimmäinen kanneperuste, jonka mukaan komissio perusti riidanalaisen päätöksen erheellisesti direktiiviin 2012/34/EU (1) 61 artiklaan. Komissio voi turvautua SEUT 258 artiklaan, jos se ei ole samaa mieltä Alankomaiden lainsäätäjän tavasta panna direktiivin täytäntöön.
            
         
               2)
            
            
               Toinen kanneperuste, joka perustuu puolustautumista koskevan periaatteen, luottamuksensuojan periaatteen ja vilpittömän yhteistyön periaatteen loukkaamiseen, koska ”EU-Pilot”-hankkeen (2) päättymisen jälkeen todettiin direktiivin 2012/34/EU 61 artiklan perusteella, ettei Alankomaiden lainsäädäntöä sovelleta. Vastatessaan ”EU-Pilot”-hankkeen yhteydessä komission esittämiin kysymyksiin kantaja sai kohtuudella olettaa, että komissio käyttää annettuja tietoja yksinomaan (mahdollisessa) jäsenyysvelvoitteiden noudattamatta jättämistä koskevassa menettelyssä.
            
         
               3)
            
            
               Kolmas kanneperuste, joka perustuu puutteellisiin perusteluihin ja direktiivin 2012/34/EU virheelliseen tulkintaan sen takia, että oletettiin, että perustetta, jonka nojalla direktiivin 10 artiklan 3 kohdassa tarkoitetun ”palvelun päätarkoitus” määritellään, ei voida vahvistaa etukäteen, ja että sääntelyelimen on vahvistettava peruste, jonka nojalla direktiivin 11 artiklan 2 kohdassa tarkoitettu ”taloudellinen tasapaino” määritetään.
            
         
      (1)  Yhtenäisestä eurooppalaisesta rautatiealueesta 21.11.2012 annettu Euroopan parlamentin ja neuvoston direktiivi 2012/34/EU (EUVL L 343, s. 32).
   
      (2)  Komission antama tiedonanto ”Tulosten Eurooppa – yhteisön lainsäädännön soveltaminen” (KOM(2007) 502 lopullinen).